ณัฐพล นาคพาณิชย์

พลเอก ณัฐพล นาคพาณิชย์  (เกิด 13 กุมภาพันธ์ พ.ศ. 2504)  เป็นทหารบกและนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงกลาโหม และนายกสภาองค์การสงเคราะห์ทหารผ่านศึก ในรัฐบาลอนุทิน ชาญวีรกูล อดีตรัฐมนตรีช่วยว่าการกระทรวงกลาโหม อดีตผู้อำนวยการศูนย์เฉพาะกิจบริหารสถานการณ์บริเวณชายแดนไทย–กัมพูชา ในรัฐบาลแพทองธาร ชินวัตรStatement by NSC Spokesperson Emily Horne on National Security Advisor Jake Sullivan’s Call with Secretary General Natthaphon Narkphanit of the Thai National Security Council

 ประวัติ 

 ชีวิตส่วนตัว 
ณัฐพล นาคพาณิชย์ เกิดเมื่อวันที่ 13 กุมภาพันธ์ พ.ศ. 2504 และสมรสกับวนิดา นาคพาณิชย์ มีธิดา 2 คน

 การศึกษา 
จบการศึกษาจากโรงเรียนเตรียมทหาร รุ่นที่ 20 โรงเรียนนายร้อยพระจุลจอมเกล้า รุ่นที่ 31 (รุ่นเดียวกับ พล.อ.อภิรัชต์ คงสมพงษ์ รองเลขาธิการพระราชวัง และอดีตผู้บัญชาการทหารบก)สะพัด ‘บิ๊กเล็ก’ พล.อ.ณัฐพล คุมกลาโหม โรงเรียนเสนาธิการทหารบก ชุดที่ 71 และวิทยาลัยป้องกันราชอาณาจักร

 การทำงาน 

พล.อ.ณัฐพล เคยรับราชการทหารเป็นผู้บังคับกองร้อยอาวุธเบา กองพันทหารราบที่ 2 กรมทหารราบที่ 31 รักษาพระองค์ เมื่อปี พ.ศ. 2531 ต่อมาเป็นอาจารย์โรงเรียนเสนาธิการทหารบก อาจารย์วิทยาลัยการทัพบก เป็นเจ้ากรมยุทธการทหารบก ในปี พ.ศ. 2558 เป็นรองเสนาธิการทหารบก พ.ศ. 2559 และหัวหน้าส่วนอำนวยการ สำนักงานเลขาธิการ คณะรักษาความสงบแห่งชาติ พ.ศ. 2559

ในปีต่อมาเป็นเสนาธิการทหารบก และเป็นรองผู้บัญชาการทหารบก พ.ศ. 2561 - 2563 จากนั้นจึงโอนย้ายมาเป็นเลขาธิการสภาความมั่นคงแห่งชาติ พ.ศ. 2563 ในระหว่างนั้นได้รับแต่งตั้งเป็นรองประธานกรรมการในคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรน่า 2019 (โควิด-19) รองหัวหน้าสำนักงานประสานงานกลาง ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) 'บิ๊กตู่' ตั้งคกก.เฉพาะกิจผ่อนคลายบังคับใช้มาตรการป้องกันโควิด -เลขาฯ สมช.เป็นประธาน กรรมการในคณะกรรมการนโยบายป่าไม้แห่งชาติกรรมการในคณะกรรมการนโยบายป่าไม้แห่งชาติ กรรมการและผู้ช่วยเลขานุการคณะกรรมการต่อต้านการทุจริตแห่งชาติ

ภายหลังเกษียณอายุราชการ ได้รับแต่งตั้งเป็นที่ปรึกษานายกรัฐมนตรี (พลเอก ประยุทธ์ จันทร์โอชา)รู้จัก “บิ๊กเล็ก” ณัฐพล นาคพาณิชย์ รุ่นน้อง “ประยุทธ์” สู่เก้าอี้ที่ปรึกษานายก

ในภาคธุรกิจ เขาได้รับแต่งตั้งเป็นกรรมการ ธนาคารทหารไทย จำกัด (มหาชน) พ.ศ. 2561 - พ.ศ. 2563 และกรรมการอิสระและกรรมการกำกับดูแลกิจการที่ดี บริษัท ไออาร์พีซี จำกัด (มหาชน)  พ.ศ. 2562 - พ.ศ. 2563รายนามกรรมการบริษัท ไออาร์พีซี

ในเดือนกันยายน พ.ศ. 2566 พล.อ.ณัฐพล ได้รับการแต่งตั้งเป็นเลขานุการรัฐมนตรีว่าการกระทรวงกลาโหม (สุทิน คลังแสง) ในรัฐบาลเศรษฐา ทวีสิน ต่อมาเมื่อวันที่ 3 กันยายน พ.ศ. 2567 ได้รับการแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลแพทองธาร ชินวัตร

ในปี พ.ศ. 2568 พล.อ.ณัฐพล ได้รับแต่งตั้งเป็นผู้อำนวยการศูนย์เฉพาะกิจบริหารสถานการณ์บริเวณชายแดนไทย-กัมพูชา ในช่วงวิกฤตการณ์ชายแดนไทย–กัมพูชา พ.ศ. 2568 ต่อมาเมื่อวันที่ 30 มิถุนายน ได้ขึ้นรักษาราชการแทนรัฐมนตรีว่าการกระทรวงกลาโหม แทนภูมิธรรม เวชยชัย ที่ย้ายไปดำรงตำแหน่งรัฐมนตรีว่าการกระทรวงมหาดไทย และไม่มีรัฐมนตรีว่าการกระทรวงกลาโหมตัวจริง จนสิ้นสุดรัฐบาลแพทองธาร ต่อมาเมื่อวันที่ 19 กันยายน พล.อ.ณัฐพล ได้รับการแต่งตั้งให้ดำรงตำแหน่งรัฐมนตรีว่าการกระทรวงกลาโหมอำนาจเต็ม ในรัฐบาลอนุทิน ชาญวีรกูล

 ตำแหน่งงานในอดีต 

 อดีตเจ้ากรมยุทธการทหารบก
 อดีตเสนาธิการทหารบก
 อดีตรองผู้บัญชาการทหารบก
 อดีตเลขานุการรัฐมนตรีว่าการกระทรวงกลาโหม (สุทิน คลังแสง)
 อดีตสมาชิกสภานิติบัญญัติแห่งชาติ
 อดีตที่ปรึกษานายกรัฐมนตรี (พลเอก ประยุทธ์ จันทร์โอชา)
 อดีต​เลขาธิการสภาความมั่นคงแห่งชาติ
 อดีตอุปนายกคนที่ 1 องค์การสงเคราะห์ทหารผ่านศึก

 ราชการพิเศษ 
พล.อ.ณัฐพล นาคพาณิชย์ ได้ตำแหน่งนายทหารพิเศษประจำกรมทหารราบที่ 1 มหาดเล็กรักษาพระองค์ราชกิจจานุเบกษา, ประกาศสํานักนายกรัฐมนตรี เรื่อง แต่งตั้งนายทหารพิเศษ, เล่ม ๑๓๓ ตอนพิเศษ ๖๒ ง หน้า ๑๕, ๑๕ มีนาคม ๒๕๕๙

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘๐, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗, เล่ม ๑๓๑ ตอนที่ ๒๗ ข หน้า ๓๓, ๓ ธันวาคม ๒๕๕๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๓ ตอนที่ ๕๐ ง ฉบับพิเศษ หน้า ๔, ๒๙ มีนาคม ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๕ ตอนที่ ๒๑๓ ง ฉบับพิเศษ หน้า ๖๘, ๑๔ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๒๕ ข หน้า ๑๖, ๒๕ ธันวาคม ๒๕๓๙

 อ้างอิง 

หมวดหมู่:ทหารบกชาวไทย
หมวดหมู่:พลเอกชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงกลาโหมไทย
หมวดหมู่:เลขาธิการสภาความมั่นคงแห่งชาติ
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.